pythainlp/thai-wiki-dataset-v3 huggingface dataset:
วินรวีร์ ใหญ่เสมอ

วินรวีร์ ใหญ่เสมอ หรือชื่อเดิม ฌานิศ ใหญ่เสมอ (ชื่อเล่น ต๊ะ) เป็นนักร้อง นักแสดงชาวไทย เกิดเมื่อวันที่ 25 พฤศจิกายน พ.ศ. 2516 เป็นบุตรของนายอำนาจ ใหญ่เสมอ (เปลี่ยนชื่อเป็น ตะวัน ใหญ่เสมอ) กับนางดารา ใหญ่เสมอ (เสียชีวิตแล้ว)
== ประวัติ ==
ก้าวเข้าสู่วงการตั้งแต่อายุ 17-18 ปี มีผลงานชิ้นแรกคือโฆษณาทางโทรทัศน์ของลูกอมคลอเร็ทส์ จากนั้นได้เป็นตัวประกอบในละครโทรทัศน์เรื่อง "ริษยา" ทางช่อง 7 ออกแค่ฉากแรกของเรื่อง
จากนั้นแสดงภาพยนตร์เรื่อง อนึ่ง คิดถึงพอสังเขป ทำให้เป็นที่รู้จักมากขึ้น แล้วจึงมีถ่ายแบบแฟชั่น จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืนฯลฯ หลังจากนั้นมีผลงานแสดงภาพยนตร์อีกหลายเรื่องอย่างเช่น เด็กระเบิดยืดแล้วยึด (2539), เด็กเสเพล (2539), 18 ฝนคนอันตราย (2540) เป็นต้น
ต่อมาในปี พ.ศ. 2548 มีผลงานอัลบั้มเดี่ยวโดยย้ายค้ายไปอยู่ค่ายสวัสดี เรคคอร์ด ในเครือ จีเอ็มเอ็ม แกรมมี่ มีผลงานอัลบั้มเดี่ยวชุด ความหวัง กำลังใจ แต่ไม่โด่งดัง หลังจากนั้นก็หายตัวไปจากวงการ เคยมีข่าวพัวพันกับยาเสพติดและทะเลาะกับแฟนสาวจนเป็นเรื่องใหญ่โต
จากนั้นมีผลงานในอัลบั้มชุด The Small Dream ที่ร่วมกับศิลปินที่โด่งดังในอดีต
ในปี 2554 ต๊ะ บอยสเก๊าท์ ได้กลับมามีผลงานการร้องผลงานการแสดงอีกครั้ง ชีวิตส่วนตัวได้ใช้ชีวิตคู่กับ บุ๋ม-มินตยา เพ็ชรวารา มีบุตรสาวด้วยกัน 1 คนคือ
ด.ญ. ลัลน์ลลิน (ชื่อเล่น: ปิ๊งปิ๊ง) เกิดเมื่อวันที่ 25 พฤศจิกายน พ.ศ. 2563
== ผลงานเพลง ==
===บอยสเก๊าท์===
ไว้ลายไม่ใช่เล่น (ปี 2536)
RS unplugged ดนตรีนอกเวลา (ปี 2537)
แก๊งใจง่าย (ปี 2538)
Super Teens (ปี 2539)
รวมฮิต BoyScout Replay (ปี 2539)
The Small Dream Project (ปี 2554)
===อัลบั้มเพลงประกอบละคร & ภาพยนตร์ ===
เด็กระเบิด ยืดแล้วยึด (ต๊ะ&ดิ้บ) (ปี 2539)
เด็กเสเพล (ต๊ะ) (ปี 2539)
สุดแต่ใจจะไขว่คว้า (ต๊ะ) (ปี 2540)
18 ฝนคนอันตราย (ต๊ะ) (ปี 2540)
=== อัลบั้มเดี่ยว ===
ความหวัง กำลังใจ (ปี 2548)
=== ซิงเกิล ===
กลับมาได้นะ (ปี 2559)
ต่อยกับกูมั้ย (ปี 2562)
== ผลงานการแสดง ==
=== ภาพยนตร์ ===
ปี พ.ศ. 2535 อนึ่งคิดถึงพอสังเขป
ปี พ.ศ. 2539 เด็กระเบิดยืดแล้วยึด
ปี พ.ศ. 2539 เด็กเสเพล
ปี พ.ศ. 2540 18 ฝนคนอันตราย
ปี พ.ศ. 2545 ผีหัวขาด
ปี พ.ศ. 2546 สนิมสร้อย
ปี พ.ศ. 2546 วายร้ายป้ายแดง
ปี พ.ศ. 2548 แท็กซี่...ดุ
ปี พ.ศ. 2560 400 ขุนรองปลัดชู
=== ละครโทรทัศน์ ===
ปี พ.ศ. 2540 สุดแต่ใจจะไขว่คว้า (/ช่อง 3) รับบทเป็น พัฒนะ ประกอบผล (พัฒ)
ปี พ.ศ. 2545 รวมพลคนใช้ (/ช่อง 7) รับบทเป็น
ปี พ.ศ. 2545 เกิดแต่ตม (/ช่อง 7) รับบทเป็น มารุต
ปี พ.ศ. 2558 ข้ามากับพระ (โคลีเซี่ยม อินเตอร์กรุ๊ป/ช่อง 7) รับบทเป็น เซงตู
ปี พ.ศ. 2559 ล่าดับตะวัน (ดีคืนดีวัน/ช่อง 8) รับบทเป็น นายเสือ อัครราชโยธา (รับเชิญ)
ปี พ.ศ. 2560 เขี้ยวราชสีห์ (/ช่อง 3) รับบทเป็น เสือทอง
ปี พ.ศ. 2561 ชาติ ลำชี (/ช่อง 7) รับบทเป็น จ่าเทพ
=== มิวสิควิดิโอ ===
ทำไมไม่ทำให้ตาย ของ สุรัช ทับวัง (2541)
ยากยิ่งนัก ของ เรนโบว์ (2535)
พบรัก ของ เรนโบว์ (2535)
สัญญาใจ ของ เรนโบว์ (2535)
ลมหายใจของความคิดถึง ของ เรนโบว์ (2535)
เขิน ของ เรนโบว์ (2535)
ทำไมไม่คิดดีดี ของ S.D.F (2557)
== รางวัล ==
รางวัลสุพรรณหงส์ครั้งที่ 6 ประจำปี 2539 จากภาพยนตร์เรื่อง เด็กเสเพล
== อ้างอิง ==
== แหล่งข้อมูลอื่น ==
ศิลปินสังกัดจีเอ็มเอ็ม แกรมมี่
ศิลปินสังกัดอาร์เอส
ศิลปินชาวไทย
นักร้องกลุ่ม
นักร้องชายชาวไทย
นักร้องป็อปไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
กระทรวงพัฒนาการแห่งชาติ (ประเทศไทย)

กระทรวงพัฒนาการแห่งชาติ เป็นหน่วยงานราชการระดับกระทรวงของไทย จัดตั้งขึ้นเมื่อวันที่ 23 พฤษภาคม พ.ศ. 2506 ในสมัยรัฐบาลของจอมพลสฤษดิ์ ธนะรัชต์ ในคณะรัฐมนตรีคณะที่ 29 ของไทย โดยมีหน้าที่ในการดูแลรับผิดชอบเกี่ยวกับ งานด้านพลังงาน การพัฒนาที่ดิน การทางหลวง สหกรณ์ และทรัพยากรธรณี
ภายหลังหลังการรัฐประหารโดยจอมพลถนอม กิตติขจร ได้มีการยุบกระทรวงพัฒนาการแห่งชาติ เมื่อวันที่ 29 กันยายน พ.ศ. 2515
== ประวัติ ==

นโยบายการก่อตั้ง กระทรวงพัฒนาการแห่งชาติ ได้ริเริ่มจาก หลวงวิจิตรวาทการ อดีตปลัดบัญชาการสำนักนายกรัฐมนตรี ได้เสนอแนวนโยบายนี้ให้กับ จอมพลสฤษดิ์ ธนะรัชต์ ต่อมาเมื่อ เกิดการรัฐประหาร ในปี 2501 ก็ได้มีการหารือกับส่วนราชการการต่างๆ ก่อนที่จะมีการจัดตั้ง คณะกรรมการพิเศษพิจารณาการจัดตั้ง กระทรวงพัฒนาการแห่งชาติ ในปี 2504 โดยมี พลเอก ประภาส จารุเสถียร เป็นประธานกรรมการ โดยให้กระทรวงมีหน้าที่หลัก ในการพัฒนาท้องถิ่น รวมไปถึง การพัฒนาโครงสร้างพื้นฐานของชาติ ทั้งพลังงาน ทางหลวง การพัฒนาที่ดินและทรัพยากรธรณี และ การสหกรณ์
ต่อมาได้มีการศึกษาเพิ่มเติม โดยให้ สิริ ปกาศิต รองผู้อำนวยการสำนักงบประมาณ (ในขณะนั้น) ไปทำการศึกษาเพิ่มเติม และมีข้อสรุป เมื่อวันที่ 19 มีนาคม พ.ศ. 2506 ว่าให้มีการจัดรูปแบบกระทรวง โดยมีมติอนุมัติร่างจัดตั้งกระทรวงพัฒนาการแห่งชาติ เพื่อเสนอเข้าที่ประชุมคณะรัฐมนตรี ในการปรับปรุง พระราชบัญญัติปรับปรุง กระทรวง ทบวง กรม ต่อสภาร่างรัฐธรรมนูญ ซึ่งทำหน้าที่เป็นรัฐสภาในเวลานั้น เมื่อวันที่ 18 เมษายน พ.ศ. 2506
ต่อมาเมื่อคณะกรรมธิการฯ ได้พิจารณาแล้วเสร็จ จึงได้เสนอผลการพิจารณาร่างพระราชบัญญัติ เข้าที่ประชุมสภาร่างรัฐธรรมนูญ และได้รับความเห็นชอบทั้งหมด เมื่อวันที่ 2 พฤษภาคม พ.ศ. 2506
ต่อมาในวันที่ 22 พฤษภาคม 2506 ราชกิจจานุเบกษา ได้เผยแพร่ พระราชบัญญัติปรับปรุง กระทรวง ทบวง กรม พ.ศ. 2506 พระราชบัญญัติโอนกิจการบริหารของ กระทรวง ทบวง กรม พ.ศ. 2506 และ พระราชบัญญัติจัดระเบียบราชการสำนักนายกรัฐมนตรี พ.ศ. 2506 และมีผลบังคับใช้ เมื่อวันที่ 23 พฤษภาคม พ.ศ. 2506 ซึ่งเป็นการก่อตั้ง กระทรวงพัฒนาการแห่งชาติ
ต่อมาเมื่อ มีการปรับปรุงการทรวงใหม่ คณะปฏิวัติ โดย จอมพลถนอม กิตติขจร ได้ออกประกาศของคณะปฏิวัติ โดยให้ยุบเลิกกระทรวงพัฒนาการแห่งชาติ โดยประกาศลงในราชกิจจานุเบกษา ในประกาศของคณะปฎิวัติ ฉบับที่ 217 ลงวันที่ 29 กันยายน 2515 พร้อมกับประกาศของคณะปฏิวัติ ฉบับที่ 216
ปัจจุบันอาคารสำนักงานของกระทรวง เป็นที่ตั้งหลักของสำนักงานการปฏิรูปที่ดินเพื่อเกษตรกรรม
== ตราสัญลักษณ์ ==
ตราสัญลักษณ์ของกระทรวงพัฒนาการแห่งชาติ เป็นรูปวงกลม ภายในเป็นรูปพระอิศวร พระผู้เป็นเจ้าใหญ่ในความอุดมสมบูรณ์ ความรุ่งเรือง และความผาสุกของปวงชน ประทับลอยอยู่เหนือเมฆ ทรงหลั่งน้ำสังข์ ด้านข้างทั้ง 2 ด้านประกอบด้วยลายเมฆ ด้านล่างเป็นรูปเขื่อนภูมิพล สายส่งไฟฟ้าแรงสูง อาคาร และถนน หมายถึงผลแห่งการพัฒนา
== หน่วยงานในสังกัด ==
===ส่วนราชการระดับกรม===
สำนักงานเลขานุการรัฐมนตรี
สำนักงานปลัดกระทรวง
สำนักวิชาการและวางแผน
สำนักงานพลังงานปรมาณูเพื่อสันติ
กรมชลประทาน
กรมทรัพยากรธรณี
กรมทางหลวง
กรมพัฒนาที่ดิน
กรมวิเทศสหการ
กรมสหกรณ์ที่ดิน
กรมสหกรณ์พาณิชย์และธนกิจ
กรมตรวจบัญชีสหกรณ์
สำนักงานพลังงานแห่งชาติ
== หมายเหตุ ==
== อ้างอิง ==
พัฒนาการ/กระทรวง
องค์การที่ก่อตั้งในปี พ.ศ. 2506
สิ้นสุดในปี พ.ศ. 2515
ประเทศฟินแลนด์ในโอลิมปิกฤดูร้อน 1924

ประเทศฟินแลนด์ เข้าร่วมแข่งขันในโอลิมปิกฤดูร้อน 1924 ที่ปารีส ประเทศฝรั่งเศส มีนักกีฬาฟินแลนด์เข้าร่วมเแข่งขัน 121 คน เป็นชายทั้งหมด เข้าร่วม 69 รายการใน 12 ชนิดกีฬา
== ว่ายน้ำ ==
อันดับได้รับในรอบฮีต
ชาย
{|class=wikitable style="font-size:90%" style="text-align:center"
|-
!rowspan=2|นักกีฬา
!rowspan=2|รายการ
!colspan=2|ฮีต
!colspan=2|รอบรองฯ
!colspan=2|ชิงชนะเลิศ
|-
!ผล
!อันดับ
!ผล
!อันดับ
!ผล
!อันดับ
|-
|align=left| อาร์โว อัลโตเนน
|align=left| ท่ากบ 200 เมตร
| 3:11.0
| 4
|colspan=4| ไม่ผ่าน
|-
|align=left| วิลโจ วิคลันด์
|align=left| ท่ากบ 200 เมตร
| 3:12.4
| 4
|colspan=4| ไม่ผ่าน
|}
== อ้างอิง ==
ประเทศที่แข่งขันโอลิมปิกฤดูร้อน 1924
1924
หอคอยเฉลิมพระเกียรติ เขื่อนป่าสักชลสิทธิ์

หอคอยเฉลิมพระเกียรติ เป็นหอคอยสำหรับชมทิวทัศน์ของเขื่อนป่าสักชลสิทธิ์ ตั้งอยู่ที่ ตำบลหนองบัว อำเภอพัฒนานิคม จังหวัดลพบุรี
== ประวัติ ==
หอคอยเฉลิมพระเกียรติแห่งนี้ จัดสร้างขึ้นโดยใช้งบประมาณเหลือจ่าย จากงบยุทธศาสตร์การพัฒนาจังหวัด 5,000 ล้านบาท ปีงบประมาณ 2548 ในวงเงิน 9,607,830 บาท สมัยที่ นายวิชัย ศรีขวัญ เป็นผู้ว่าราชการจังหวัดลพบุรี (พ.ศ. 2547-2549) เบิกจ่ายงบประมาณจัดการบูรณาการของรองผู้ว่าราชการจังหวัดลพบุรีในวงเงิน 5,400,000 บาท และงบยุทธศาสตร์การพัฒนาจังหวัด ปี 2552 ในวงเงิน 5,700,000 บาท สมัย นายจารุพงศ์ พลเดช เป็นผู้ว่าราชการจังหวัดลพบุรี (พ.ศ. 2550-2552) รวมเป็นเงินในการก่อสร้างจำนวน 20,707,830 บาท ออกแบบและควบคุมการก่อสร้างโดย กรมโยธาธิการและผังเมือง ดำเนินการก่อสร้างโดย หจก. ใบแก้วก่อสร้าง
== วัตถุประสงค์ในการสร้าง ==
จัดสร้างขึ้นโดยดำริของ นายจารุพงศ์ พลเดช ผู้ว่าราชการจังหวัดลพบุรี โดยมีวัตถุประสงค์ เพื่อเทิดพระเกียรติ บูรพมหากษัตริยาธิราชเจ้า ที่ทรงพระคุณอันประเสริฐ แก่จังหวัดลพบุรี มาตั้งแต่ครั้งโบราณกาล อาทิ สมัยพระนางจามเทวี สมัย สมเด็จพระนารายณ์มหาราช และสมัย ราชวงศ์จักรี อีกทั้งเพื่อเป็นแหล่งท่องเที่ยวแห่งใหม่ของจังหวัดลพบุรีอีกด้วย
== ลักษณะของหอคอย ==
ลักษณะของคอหอย มีลักษณะเป็นอาคารทรงสูง มีเนื้อที่ประมาณ 1 งาน ลักษณะเป็นทรงหกเหลี่ยม มีพื้นที่ด้านล่างขั้นที่หนึ่ง จำนวน 220 ตารางเมตร บริเวณอาคารปิดด้วยกระจก สีเขียว ด้านบนมีพื้นที่ 96 ตารางเมตร ปิดด้วยกระจก ทำการเปิดใช้อาคารหอคอยในวันที่เก้า เดือนเก้า ปีสองพันเก้า สามารถดูทิวทัศน์ภายนอกได้ตลอดสามร้อยหกสิบองศา อยู่บนฐานยกพื้นด้านซ้ายมือจากประตูทางเข้า จะมีพระบรมสาธิตลักษณ์ของพระนางเจ้าจามเทวี สมเด็จพระนารายณ์มหาราช พระบาทสมเด็จพระจอมเกล้าเจ้าอยู่หัว และพระบรมรูปของราชจักรีวงศ์ทั้งเก้าพระองค์ประดิษฐานอยู่ ในพื้นที่ด้านในประมาณ 40 ตารางเมตร เป็นพื้นที่ใช้ในการแสดงสินค้าซึ่งเป็นผลผลิตของเกษตรกรชาวจังหวัดลพบุรีและด้านอุตสาหกรรม รวมไปถึงการจัดแสดงสินค้า OTOP โครงการหนึ่งตำบลหนึ่งผลิตภัณฑ์ และของที่ระลึกของจังหวัดลพบุรีแสดงโชว์อยู่ ซึ่งคหอคอยแห่งนี้แบ่งออกเป็น 7 ชั้นด้วยกันซึ่งในแต่ละชั้นประกอบด้วยดังนี้
ชั้นที่ 1 มีพื้นที่ 220 ตารางเมตร จัดทำเป็นนิทรรศการเกี่ยวกับการเฉลิมพระเกียรติบูรพมหากษตริยาธิราชเจ้า
ชั้นที่ 2 เป็นชั้นลอยที่มีมุมพักผ่อนสำหรับนักท่องเที่ยว เพื่อชมทิวทัศน์ของเขื่อนป่าสักชลสิทธิ์และเป็นร้านอาหารด้วย
ชั้นที่ 3 มีภาพจิตรกรรมฝาผนังติดภาพยุคพระนางจามเทวีที่มีความสวยงาม
ชั้นที่ 4 เป็นชั้นที่ขึ้นไปบนชั้นหอคอยที่มีภาพจิตรกรรม บอกเล่าเรื่องราวสมัยสมเด็จพระนารายณ์มหาราช ทั้งพระราชกรณียกิจของพระองค์ที่สำคัญและเหตุการณ์ที่สำคัญในยุคนั้น
ชั้นที่ 5-6 เป็นชั้นที่มีภาพจิตรกรรม ที่บอกเล่าเรื่องราวสมัยพระบาทสมเด็จพระจอมเกล้าเจ้าอยู่หัว พระมหากษัตริย์รัชกาลที่ 4 ของไทย
ชั้นที่ 7 เป็นภาพจิตรกรรมที่บอกเล่าถึงภาพกิจกรรมสมัยปัจจุบันในรัชกาลที่ 9 จนถึงปัจจุบัน
== ดูเพิ่ม ==
จังหวัดลพบุรี
== อ้างอิง ==
รีวิว เที่ยวเขื่อนป่าสักชลสิทธิ์ จังหวัดลพบุรี ที่เที่ยวใกล้กรุงเทพฯ
== แหล่งข้อมูลอื่น ==
ฉ
สิ่งก่อสร้างในอำเภอพัฒนานิคม
สถานที่ท่องเที่ยวในจังหวัดลพบุรี
สนามกีฬาพระราเมศวร

สนามกีฬาพระราเมศวร เป็นสนามกีฬาอเนกประสงค์ประจำจังหวัดลพบุรี เป็นสนามกีฬาระดับมาตรฐานแห่งหนึ่งที่ใช้ในการจัดแข่งขันกีฬาระดับจังหวัดหรือระดับภูมิภาคหรือองค์กรต่าง ๆ  และยังเป็นสวนสาธารณะสำหรับพักผ่อนและออกกำลังกายของชาวลพบุรี สนามกีฬาแห่งนี้ตั้งอยู่บน ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี ด้านหลังศาลากลางจังหวัดลพบุรี ซึ่งมีสนามต่าง ๆ ที่ใช้ในการแข่งขันกีฬาหลากหลายประเภท ปัจจุบันบริหารงานโดยองค์การบริหารส่วนจังหวัดลพบุรี
== อาคารสถานที่ ==
สนามกีฬาพระราเมศวรมีสนามแข่งขันกีฬาต่าง ๆ ดังนี้
สระว่ายน้ำจามเทวี มีขนาด 50 เมตร เป็นสระว่ายน้ำระดับมาตรฐานและมีบริการสอนว่ายน้ำ จากชมรมว่ายน้ำจังหวัดลพบุรี ปัจจุบัน องค์การบริหารส่วนจังหวัดลพบุรี เป็นผู้ดูแล
สนามฟุตบอล มี 3 สนาม ได้แก่ 1.สนามฟุตบอล1 2.สนามฟุตบอล2 3.สนามฟุตบอล3
สนามฟุตบอล 1 ภายในสนามแบ่งเป็น
# สนามฟุตบอล 1 สนาม สำหรับจัดการแข่งขัน
# สนามลู่วิ่งกรีฑา จำนวน 8 ลู่ สำหรับการแข่งขันและการออกกำลังเดินวิ่ง
# บ่อทราย 2 บ่อ สำหรับการแข่งขันกรีฑา
สิ่งก่อสร้างโดยรอบสนามฟุตบอล 1 ประกอบไปด้วย
# อัฒจันทร์ประธาน
# อัฒจันทร์กองเชียร์
# อัฒจันทร์แปรอักษร
# ไฟฟ้าส่องสว่าง
สนามฟุตบอล 2 เป็นสนามฟุตบอล สำหรับประชาชนทั่วไป และสำหรับกิจกรรมอื่นๆ
สนามฟุตบอล 3 เป็นสนามฟุตบอล สำหรับประชาชนที่อายุต่ำกว่า 18 ปี พร้อมไฟส่องสว่าง และสำหรับกิจกรรมอื่นๆ
สนามแบดมินตัน สนามแบดมินตัน มีทั้งหมด 8 คอร์ท อยู่ภายในโรงยิมกาฬวรรณดิส สนามกีฬาจังหวัดลพบุรี
ห้องบริหารกล้ามเนื้อ (เวทเทรนนิ่ง) ตั้งอยู่ภายในโรงยิมกาฬวรรณดิส ห้องบริหารกล้ามเนื้อ มีให้บริการ 2 ห้อง ห้องฟรีเวท และ เวทแมชชีน
ห้องบริหารหัวใจ (คาร์ดิโอ) ตั้งอยู่ภายในโรงยิมกาฬวรรณดิส มีให้บริการ 2 ห้อง
สนามเทเบิลเทนนิส สนามเทเบิลเทนนิส มี 4 โต๊ะ อยู่บนชั้น 2 ภายในโรงยิมกาฬวรรณดิส
สนามบาสเก็ตบอล มี 1 สนาม พร้อมไฟฟ้าส่องสว่าง ติดกับ โรงยิมกาฬวรรณดิส
สนามเทนนิส สนามเทนนิส มีทั้งสิ้น 4 คอร์ท
สนามฟุตซอล มี 1 สนาม พร้อมโดมหลังคาคลุมกันแดดและไฟฟ้าส่องสว่าง
สนามฟุตซอลดาดฟ้า มี 2 สนาม อยู่ชั้นบนสุดดาดฟ้าอาคารจอดรถยนต์ 3 ชั้น
สนามเปตอง มี 8 สนาม ตั้งอยู่ข้างโรงยิมพิสุทธิธรรมธาดา
เต้นแอโรบิค ตั้งอยู่ลานหน้าอาคารศูนย์การเรียนรู้ไอซีทีชุมชน
รำไทเก็ก ตั้งอยู่ที่อาคารเอนกประสงค์ อยู่ระหว่าง สนามบาสและสนามฟุตซอล
นอกจากนี้ยังมีอาคารจอดรถยนต์ 3 ชั้นซึ่งสามารถรองรับรถยนต์ได้จำนวน 240 คัน และยังมีที่จอดรถเพิ่มเติมบริเวณโดยรอบสระว่ายน้ำจามเทวีสำหรับรถจักรยานยนต์และรถยนต์ ภายในสนามกีฬาพระราเมศวรยังเป็นที่ตั้งของส่วนราชการสองแห่งในจังหวัดลพบุรีได้แก่สำนักงานการท่องเที่ยวและกีฬาจังหวัดลพบุรีและสำนักงานการกีฬาแห่งประเทศไทย จังหวัดลพบุรี
== สนามแข่งขันฟุตบอลลีก ==
สนามกีฬาพระราเมศวรเคยเป็นสนามเหย้าของสโมสรฟุตบอลลพบุรีจนกระทั่งสโมสรพักทีมหลังจบฤดูกาลแข่งขันลีกภูมิภาค ดิวิชัน 2 ฤดูกาล 2558 ต่อมาใน พ.ศ. 2562 มีรายงานข่าวว่าในไทยลีก 2 จะย้ายมาใช้สนามนี้แข่งขันในฤดูกาล 2563 อย่างไรก็ตาม อภิรัชต์ คงสมพงษ์ ผู้บัญชาการกองทัพบกในขณะนั้นได้ประกาศยุบสโมสรอาร์มี่ ยูไนเต็ด สนามกีฬาพระราเมศวรจึงยังไม่มีสโมสรใดเป็นสนามเหย้าจนกระทั่งเมื่อแข่งขันได้อันดับรองชนะเลิศไทยแลนด์ อเมเจอร์ลีกโซนภาคตะวันตกในฤดูกาล 2565 และได้สิทธิเลื่อนชั้นสู่ไทยลีก 3 สโมสรได้เลือกใช้สนามกีฬาพระราเมศวรแข่งขันในฤดูกาล 2565–66
==  อ้างอิง ==
== แหล่งข้อมูลอื่น ==
แผนที่ดาวเทียม สนามกีฬาพระราเมศวร จังหวัดลพบุรี
พระราเมศวร
สถานที่ที่ตั้งชื่อตามพระนามของพระบรมวงศานุวงศ์ไทย
พระราเมศวร
สิ่งก่อสร้างในอำเภอเมืองลพบุรี
สโมสรฟุตบอลลพบุรี
สโมสรฟุตบอลลพบุรี ซิตี้
โรงพยาบาลเมืองนารายณ์

โรงพยาบาลเมืองนารายณ์ เป็น โรงพยาบาลเอกชนทั่วไปขนาดกลาง 57 เตียง ให้บริการด้านสุขภาพแก่ประชนในจังหวัดลพบุรีและพื้นที่ใกล้เคียง ตั้งอยู่ที่ ตำบลท่าศาลา  อำเภอเมืองลพบุรี จังหวัดลพบุรี
== เกี่ยวกับโรงพยาบาล ==

เครือข่ายกลุ่มโรงพยาบาลนายแพทย์ ประเจิด   สุริย์จามร เป็นสถานพยาบาลที่เปิดให้บริการด้านสุขภาพ และได้รับการยอมรับอย่างกว้างขวางจากประชาชนในเขตภาคกลางตอนบนโรงพยาบาลเมืองนารายณ์ก่อตั้งขึ้นในวันที่ 20 สิงหาคม 2544    ด้วยมาตรฐานเดียวกัน คือ ความมุ่งมั่นที่จะให้การดูแลสุขภาพแก่ประชาชนอย่างใส่ใจ และเท่าเทียมกันในด้านการบริการเปิดให้บริการด้านสุขภาพกับประชาชนทั้งในจังหวัดลพบุรี และประชาชนในเขตภาคกลางตอนบน เป็น โรงพยาบาลเอกชน ขนาด 57 เตียง อาคารรักษาพยาบาล 6 ชั้น ห้องตรวจโรค 13 ห้องพร้อมพื้นที่ที่สามารถรองรับผู้ป่วยนอกได้ถึง 500 คนต่อวัน   นอกจากนี้การบริการด้านห้องพักผู้ป่วยที่มีไว้ให้บริการหลากหลายประเภท อาทิเช่น ห้องพักผู้ป่วยชนิดห้องสูท , ห้องพิเศษเดี่ยว 47 เตียง  , แผนกผู้ป่วยหนัก 10 เตียง เพื่ออำนวยความสะดวก สบาย และปลอดภัย ให้กับผู้ป่วยและญาติที่เข้ามารับบริการ นอกเหนือไปจากความครบครันด้านบริการแล้ว โรงพยาบาลเมืองนารายณ์ ยังเพียบพร้อมไปด้วยคณะแพทย์ผู้เชี่ยวชาญสาขาต่าง ๆ อุปกรณ์ทางการแพทย์ที่ครบครันและทันสมัย  ปี พ.ศ. 2547 โรงพยาบาลเมืองนารายณ์ ได้ผ่านการับรองมาตรฐาน ISO 9001 : 2008 ปัจจุบันมี นพ.ประเจิด สุริย์จามร เป็นประธานบริหาร
== ขีดความสามารถ ==
โรงพยาบาลเมืองนารายณ์ เปิดให้บริการผู้ป่วยทุกสาขาโรค เช่น อายุรกรรมทั่วไป, อายุรกรรมหัวใจ, ศัลยกรรมทั่วไป, ศัลยกรรมกระดูก, ศัลยกรรมระบบทางเดินปัสสาวะ, ศัลยกรรมตกแต่ง, กุมารเวช, สูติ-นรีเวช, โรคทั่วไป, โรคตา และ หู คอ จมูก ภูมิแพ้
โรงพยาบาลเมืองนารายณ์ ได้รับการรับรองคุณภาพมาตรฐาน HA ขั้นที่ 2 โดยได้รับประกาศนียบัตร จากสถาบันรับรองคุณภาพสถานพยาบาล (องค์กรมหาชน) The Healthcare Accreditation Institute (Public Organization) ประเทศไทย อันเป็นพื้นฐาน สำคัญสำหรับการพัฒนาคุณภาพ เพื่อความปลอดภัยของผู้ป่วย อีกทั้งยังมีการพัฒนาด้านความทันสมัย ด้านเครื่องมือแพทย์ต่างๆ อย่างต่อเนื่อง เช่น.-
1. เครื่องเอ็กซเรย์คอมพิวเตอร์ 16 slide , CT Scan
2. ระบบ PACS สำหรับเอ็กซเรย์
3. กล้องส่องตรวจระบบทางเดินอาหารส่วนต้น (Gastroscope)
4. กล้องส่องตรวจระบบทางเดินอาหารส่วนล่าง (Colonoscope)
5. เครื่องตรวจการทำงานของหัวใจขณะออกกำลังกาย (Excercise Stress Test)
6. เครื่องตรวจอัลตร้าซาวด์หัวใจ (Echocardiogram)
7. เครื่องตรวจอัลตร้าซาวด์
8. ระบบ LIS ในห้องปฏิบัติการ
9. ผ่าตัดผ่านกล้องแบบแผลเล็ก (Minimal Invasive Surgery)
== สิ่งอำนวยความสะดวก ==
เทสโก้ โลตัส สาขาลพบุรี (ด้านข้างโรงพยาบาล)
โรงพยาบาลเมืองนารายณ์ มีบริการห้องพักผู้ป่วย  4 ประเภท  พร้อมสิ่งอำนวยความสะดวก เพื่อให้ผู้ป่วยเลือกพักได้ตามความต้องการ โดยเริ่มตั้งแต่ 1.ห้องพิเศษดีลักซ์ (Deluxe) 2.ห้องพิเศษสุพรีม (Supreme) 3.ห้องพิเศษสุพรีมพลัส (Supreme Plus) 4.ห้องสูท (Suite) 
การให้บริการอินเทอร์เน็ต Wi – Fi บริการอินเทอร์เน็ตไร้สายความเร็วสูง (Wi – Fi) อำนวยความสะดวกแก่ผู้รับบริการ ฟรี ตลอด 24 ชั่วโมง ทั้งผู้ป่วยนอก (OPD) และผู้ป่วยใน (IPD)
ตู้กดเงินอัตโนมัติ (ATM)  บริการตู้กดเงินสดอัตโนมัติ ธนาคารกสิกรไทย ตลอด 24 ชั่วโมง
ร้านสะดวกซื้อ 7-ELEVEN (โรงพยาบาลเมืองนารายณ์) บริการตลอด 24 ชั่วโมง
== ดูเพิ่ม ==
จังหวัดลพบุรี
== อ้างอิง ==
โรงพยาบาลดอตคอม โรงพยาบาลเมืองนารายณ์
เมืองนารายณ์
สถานที่ที่ตั้งชื่อตามพระนามของสมเด็จพระนารายณ์มหาราช
โรงพยาบาลบ้านหมี่

โรงพยาบาลบ้านหมี่ เป็นโรงพยาบาลทั่วไป สังกัดสำนักงานสาธารณสุขจังหวัดลพบุรี กระทรวงสาธารณสุข ตั้งอยู่ใน ตำบลโพนทอง อำเภอบ้านหมี่ จังหวัดลพบุรี ก่อตั้งเมื่อปี พ.ศ. 2502 โดยคหบดีชาวบ้านหมี่ ถือเป็นโรงพยาบาลชุมชนขนาดใหญ่ขนาด 258 เตียง
==เกี่ยวกับโรงพยาบาล==
โรงพยาบาลบ้านหมี่ เป็นโรงพยาบาลขนาด 258 เตียง มีแพทย์ 26 คน ทันตแพทย์ 5 คน พยาบาล 230 คน เภสัชกร 8 คน และมีเจ้าหน้าที่สาธารณสุขจำนวน 49 คน จำนวนผู้ป่วยของโรงพยาบาลรัฐ ในจังหวัดลพบุรี ปี 2552 มีผู้ป่วยนอก จำนวน 227,218 คน และมีผู้ป่วยในจำนวน 24,257 คน
=== ประวัติ ===
โรงพยาบาลบ้านหมี่ ก่อตั้งเมื่อปี พ.ศ. 2502 โดยความตั้งใจของ คุณสุวรรณ และ คุณบุญมา สูงตรง คหบดีชาวบ้านหมี่ ได้มอบที่ดินพร้อมสิ่งปลูกสร้าง เพื่อให้ทางราชการเปิดเป็นโรงพยาบาล และได้รับบริจาคเงินจากชาวตำบลบ้านหมี่ เรื่อยมาจนขยายเป็นโรงพยาบาลขนาดใหญ่
โรงพยาบาลบ้านหมี่ ได้รับพระกรุณา สมเด็จพระเทพรัตนราชสุดาฯ สยามบรมราชกุมารี โปรดเกล้าเสด็จพระราชดำเนินทรงเปิด อาคารสิรินธร นำความปลื้มปิติต่อเหล่าบุคลากร และ ชาวชุมชนบ้านหมี่เสมอมา
== ดูเพิ่ม ==
เว็บไซต์ โรงพยาบาลบ้านหมี่ 
==  อ้างอิง ==
บ้านหมี่
บ้านหมี่
สิ่งก่อสร้างในอำเภอบ้านหมี่
จัสตา กราตา โฮโนเรีย

จัสตา กราตา โฮโนเรีย (Justa Grata Honoria) จัสตา กราตา โฮโนเรียเป็นพระขนิษฐาของจักรพรรดิวาเล็นติเนียนที่ 3 แห่งจักรวรรดิโรมันตะวันตก จากเหรียญกษาปณ์ทำให้ทราบได้ว่าโฮโนเรียได้รับแต่งตั้งให้เป็น “ออกัสตา” ซึ่งเป็นตำแหน่งสำหรับสตรีเทียบเท่าตำแหน่ง “ออกัสตัส”
== ประวัติ ==
โฮโนเรียเป็นพระราชธิดาองค์เดียวของจักรพรรดิคอนสแตนติอัสที่ 3 และ กาลลา พลาซิเดีย  โฮโนเรียมีพระเชษฐาร่วมพระมารดาคนหนึ่งจากการแต่งงานครั้งแรกของพลาซิเดียกับ Ataulf ผู้เป็นวิซิกอธ  ทีโอโดเซียสพระเชษฐาร่วมพระมารดาประสูติที่บาร์เซโลนาในปี ค.ศ. 414 แต่มาสิ้นพระชนม์ในปีต่อมาซึ่งเท่ากับเป็นการสิ้นสุดของสายโรมัน-วิซิกอธ แต่โฮโนเรียมีพระเชษฐาจักรพรรดิวาเล็นติเนียนที่ 3 ร่วมพระราชบิดามารดาผู้ประสูติเมื่อปี ค.ศ. 419 นักประวัติศาสตร์พอลเดอะดีคอนกล่าวถึงโฮโนเรียก่อนในบรรดาพระราชโอรสธิดาที่ทำให้สันนิษฐานได้ว่าพระองค์ทรงเป็นลูกคนโตที่สุด
กาลลา พลาซิเดียเป็นพระราชธิดาของจักรพรรดิธีโอโดเซียสที่ 1 กับพระมเหสีองค์ที่สอง พระเชษฐาองค์โตของพลาซิเดียสิ้นพระชนม์ตั้งแต่อยังทรงพระเยาว์ พระราชมารดาเสด็จสวรรคตเมื่อทรงให้กำเนิดทารกในปี ค.ศ. 394 กาลลา พลาซิเดียเป็นลูกพี่ลูกน้องทางพระราชบิดากับจักรพรรดิโฮโนริอัส
โฮโนเรียได้ชื่อว่าเป็นผู้มีความทะเยอทะยานและมีพฤติกรรมสำส่อนทางเพศ และใช้ความเป็นสตรีในการสร้างความก้าวหน้าให้แก่ตนเอง โฮโนเรียทรงถือว่าพระเชษฐาของพระองค์เป็นผู้ที่อ่อนแอและเกียจคร้าน โฮโนเรียจึงล่อลวงเสนาบดียูเจเนียสด้วยมนตร์เสน่ห์และสมรู้ร่วมคิดกันในการวางแผนปลงพระชนม์พระเชษฐาเพื่อชิงราชบัลลังก์ แต่มาถูกเปิดเผยเสียก่อน ยูเจเนียสถูกประหารชีวิต ขณะที่โฮโนเรียถูกส่งไปเข้าไปอยู่ในคอนแวนต์ที่คอนสแตนติโนเปิลตามที่กาลลา พลาซิเดียร้องขอชีวิต
โฮโนเรียพยายามหลบหนีหลายครั้งแต่ก็ไม่สำเร็จ พระเชษฐาจึงทรงจับโฮโนเรียให้สมรสกับสมาชิกวุฒิสภาโรมัน โฮโนเรียพยายามหาทางเลี่ยงโดยหันไปให้อัตติลาช่วยโดยการส่งสาส์นถึงพระองค์พร้อมกับแหวนหมั้นในฤดูใบไม้ผลิของปี ค.ศ. 450  โฮโนเรียอาจจะมิได้ตั้งใจที่เสนอการแต่งงาน แต่อัตติลาตีความหมายของการสื่อสารดังว่าและยอมตกลง โดยขอดินแดนครึ่งหนึ่งของจักรวรรดิโรมันตะวันตกเป็นสินสอดทองหมั้น เมื่อจักรพรรดิวาเล็นติเนียนทราบแผน แทนที่จะทรงสั่งให้ฆ่าโฮโนเรีย พระองค์ก็ทรงสั่งเนรเทศตามคำร้องของของพระราชมารดากาลลา พลาซิเดีย และแล้วก็ทรงส่งพระราชสาส์นไปถึงอัตติลาปฏิเสธความถูกต้องของการขอแต่งงานของโฮโนเรียอย่างแข็งขัน แต่อัตติลาผู้ทรงตั้งใจมานานแล้วที่จะรุกรานโรมก็ทรงส่งราชทูตไปยังราเวนนาเพื่อไปประกาศความบริสุทธิ์ของโฮโนเรีย และยืนยันว่าการขอแต่งงานของโฮโนเรียเป็นสิ่งที่ถูกต้อง และพระองค์จะทรงเดินทางมารับโฮโนเรียผู้ที่ทรงถือว่าเป็นของพระองค์อย่างถูกต้อง ในปี ค.ศ. 451 อัตติลาจึงใช้ข้ออ้างนี้เดินทางเข้ามารุกรานโรมในฐานะ “สามีผู้ถูกทรยศ” แต่โรมรอดตัวมาได้วยความช่วยเหลือของวิซิกอธ  อัตติลาจึงไม่ได้ช่วยโฮโนเรีย และในที่สุดโฮโนเรียก็ถูกส่งตัวกลับโรม แต่จักรพรรดิวาเล็นติเนียนทรงพยายามเลี่ยงข้อครหาโดยมิได้ทรงสั่งให้ประหารชีวิต แต่ก็ไม่ทรงต้องการที่จะเนรเทศโฮโนเรียอีก ในที่สุดโฮโนเรียก็ต้องสมรสกับสมาชิกวุฒิสภาเฟลเวียส บัสซัส เฮอร์คิวลานัสผู้ที่พยายามหลีกเลี่ยงมาตั้งแต่แรก
== อ้างอิง ==
== ดูเพิ่ม ==
อัตติลา
== แหล่งข้อมูลอื่น ==
Justa Grata Honoria by J.&nbsp;B.&nbsp;Bury
Scheming princess behind Empire's fall - Article from CNN by Mark S. Longo.
บุคคลในคริสต์ศตวรรษที่ 5
ปริสกุส

ปริสกุส (Priscus) เป็นนักการทูต, นักวาทศิลป์, นักโซฟิสต์ และนักประวัติศาสตร์ชาวโรมันในคริสต์ศตวรรษที่ 5 ปริสกุสเดินทางติดตามมักซิมินุผู้เป็นทูตของจักรพรรดิธีโอโดเซียสที่ 2 ไปยังราชสำนักของอัตติลาในปี ค.ศ. 448 จักรพรรดิมาร์เซียน ปริสกุสก็มีส่วนร่วมในการเดินทางไปยังคาบสมุทรอาหรับและอียิปต์
ปริสกุสเป็นผู้ประพันธ์หนังสือประวัติศาสตร์แปดเล่ม อาจจะระหว่างเมื่ออัตติลาขึ้นครองราชย์จนกระทั่งถึงรัชสมัยของจักรพรรดิเซโน แต่มีเพียงเล็กน้อยเท่านั้นที่ยังหลงเหลืออยู่ งานเขียนของปริสกุสเป็นงานเขียนที่แสดงความเป็นกลาง งานเขียนของปริสกุสใช้โดยจอร์ดาเนส, โพรโคเพียสแห่งเซซาเรีย และนักประวัติศาสตร์คนอื่น
== อ้างอิง ==
== แหล่งข้อมูลอื่น ==
Priscus at the Court of Attila (Translation by J. B. Bury)
Dindorf's Minor Greek Historians, in Greek with Latin apparatus criticus Priscus starts at page 275
ชาวโรมัน
นักเขียนชาวโรมัน
นักประวัติศาสตร์ชาวโรมัน
โรงพยาบาลโคกสำโรง

โรงพยาบาลโคกสำโรง เป็นโรงพยาบาลทั่วไป ตั้งอยู่ใน ตำบลโคกสำโรง อำเภอโคกสำโรง จังหวัดลพบุรี
ไฟล์:Ggh copy.jpg|อาคารเฉลิมพระเกียรติ
ไฟล์:WWDSCF0105.jpg|อาคารหลวงปู่บุญตา
ไฟล์:TtDSCF0133.jpg|อาคารแรก
ไฟล์:FhtDSCF0149.jpg|สวนหย่อม
ไฟล์:FfDSCF0155.jpg|อาคารประชารวมใจ
==เกี่ยวกับโรงพยาบาล==
โรงพยาบาลโคกสำโรง เป็นโรงพยาบาลชุมขน 120 เตียง มีแพทย์ 12 คน ทันตแพทย์ 7 คน พยาบาล 123 คน เภสัชกร 10 คน และมีเจ้าหน้าที่สาธารณสุขจำนวน 4 คน จำนวนผู้ป่วยของโรงพยาบาลรัฐ ในจังหวัดลพบุรี ปี 2552 มีผู้ป่วยนอก จำนวน 130,713 คน และมีผู้ป่วยในจำนวน 13,711 คน มีห้องปฏิบัติการ ห้องปฏิบัติการทดสอบ/วิเคราะห์
==ที่ตั้ง==
54/15  ต.โคกสำโรง สุระนารายณ์ อำเภอโคกสำโรง จังหวัดลพบุรี 15120
โทร. 036 441506, 441099, 441657-61
แฟกซ์ 036 441655
== ดูเพิ่ม ==
จังหวัดลพบุรี
==  อ้างอิง ==
โรงพยาบาลดอตคอม โรงพยาบาลโคกสำโรง 
โรงพยาบาลโคกสำโรง
โคกสำโรง
เสาแบบดอริก

เสาแบบดอริก (Doric order) เป็นลักษณะทางสถาปัตยกรรมเสาแบบคลาสสิกหนึ่งในสามแบบของกรีกโบราณ ที่มีลักษณะโคนเสาใหญ่และเรียวขึ้นไปจนถึงยอด ตามลำเสาเป็นร่องเว้าตามแนวตั้งยี่สิบร่องรอบเสา ตอนบนเป็นหัวเสาเรียบที่บานออกไปจากคอลัมน์ไปบรรจบกับแผ่นสี่เหลี่ยมที่ขวางกับคานแนวนอนที่วางเหนือเสา
== ดูเพิ่ม ==
เสาแบบคลาสสิก
สเสาบแบบดอริก
ประวัติศาสตร์สถาปัตยกรรม
ไมเคิล พูพาร์ต

มิเชล ชัยโรจน์ พูพาร์ต เป็นที่รู้จักในชื่อ ไมเคิล พูพาร์ต (16 ตุลาคม พ.ศ. 2512 – 16 มกราคม พ.ศ. 2565) ชื่อเล่น โอ๋ เป็นนักแสดงลูกครึ่งชาวไทย-เบลเยี่ยม และเป็นพี่ชายโอลิเวอร์ พูพาร์ต มีหลานชายคือชัยพล จูเลียน พูพาร์ตซึ่งทั้งน้องชายและหลานชายเป็นนักแสดงเช่นกัน บิดาเป็นชาวเบลเยียม กับมารดาเป็นคนไทย เกิดที่ประเทศสวิตเซอร์แลนด์ จนอายุได้ 3 ปี จึงย้ายมาอยู่ประเทศไทยจนถึงอายุ 14 ปี จึงไปศึกษาต่อที่ประเทศนิวซีแลนด์ ศึกษาทางด้านบริหารธุรกิจโฆษณาจากไครสต์เชิร์ช ประเทศนิวซีแลนด์ จากนั้นศึกษาต่อด้านการถ่ายภาพอีก 2 ปีที่เมืองเวลลิงตัน ประเทศนิวซีแลนด์ ปัจจุบันแต่งงานแล้วมีลูกสาว 1 คน
มีผลงานโฆษณาที่สร้างชื่อ เป็นงานโฆษณาเครื่องสำอางยี่ห้องหนึ่ง ที่ถ่ายคู่กับสินิทรา บุณยศักดิ์ มีผลงานถ่ายแบบ ผลงานละครโทรทัศน์เช่นเรื่อง เมียรายวัน ,คู่รัก, รังหนาว เป็นต้น ส่วนผลงานแสดงภาพยนตร์ แสดงเรื่อง 303 กลัว กล้า อาฆาต รับบทเป็นบาทหลวงวิวัฒน์
== ผลงานละคร ==
2538 สามใบไม่เถา (ช่อง 3) รับบท เวทย์
2538 แหวนทองเหลือง (ช่อง UTV)
2538 วิวาห์ วิวาท (ช่อง 3)
2538 เมียรายวัน  (ช่อง 5)
2538 เติมรักให้เต็ม (ช่อง 7)
2539 รักเร่ เร่ร้างรัก (ช่อง 7)
2539 คู่รัก (ช่อง 3)
2539 สันติบาล (ช่อง 5)
2539 เสน่หา (ช่อง 3)
2540 ชุมทางเขาชุมทอง (ช่อง 5)
2540 เลือดรัก เลือดริษยา (ช่อง 3)
2540 สาวใช้ไฮเทค รับบท ดนุ  (ช่อง 3)
2541 อย่าลืมฉัน รับบท เอื้อ รัตนชาติ (ช่อง 7)
2541 ความรักกับเงินตรา (ช่อง 3)
2541 พ่อจอมยวน แม่จอมยุ่ง (ช่อง 3)
2541 ดวงใจกระซิบรัก (ช่อง 3)
2541 พ่อม่ายทีเด็ด (ช่อง 7)
2542 รังหนาว (ช่อง 3)
2543 มณีหยาดฟ้า รับบท เจ้าชายวาริท (ช่อง 3)
2543 ดอกรักบานหลังฝน (ช่อง 3)
2543 มัสยา (ช่อง 7)
2543 ลูกไม้ไกลต้น รับบท ธัชชัย (ช่อง 7)
2543 เขาวานให้หนูเป็นสายลับ รับบท เอก (ช่อง 3)
2543 ระเริงไฟ รับบท กสิณ (ช่อง 3)
2544 แรงเงา รับบท ณัฐดนัย (ดนัย) (ช่อง 3)
2544 อุบัติที่...หัวใจ (ช่อง 3)
2545 นิราศสองภพ รับบท ทุติยะ รับเชิญ (ช่อง 3)
2546 ก็ว่าจะไม่รัก รับบท หมอลัทธิ (ช่อง 3)
2547 ตุ๊กตาโรงงาน (ช่อง 3)
2547 เจ้าสาวสลัม (ช่อง 3)
2564 รักนอกกรอบ (ช่อง 3) (ฉายออนไลน์)
===ภาพยนตร์===
2536 กล้ากล้าหน่อย อย่ากร่อยนัก
2541 303 กลัว กล้า อาฆาต
2551 โลงต่อตาย
===มิวสิกวิดีโอ===
ไว้ใจ ของ อำพล ลำพูน
ทำใจไม่ได้ ของอิทธิ พลางกูร
รักเธอตลอดเวลา ของ อริสมันต์ พงษ์เรืองรอง
== การเสียชีวิต ==
หลังป่วยด้วยโรคกล้ามเนื้ออ่อนแรง และภาวะซึมเศร้ามานานกว่า 2 ปี เมื่อวันที่ 16 มกราคม พ.ศ. 2565 เวลา 11.30 น. ไมเคิล พูพาร์ต ได้ตัดสินใจใช้อาวุธปืนลูกโม่ ขนาด .22 ยิงตัวเองเสียชีวิต ณ บ้านพักในซอยนาคนิวาส 5 แขวงลาดพร้าว เขตลาดพร้าว กรุงเทพมหานคร สิริอายุ 52 ปี
== อ้างอิง ==
บุคคลจากกรุงเทพมหานคร
นักแสดงชายชาวไทยในศตวรรษที่ 20
นักแสดงไทยเชื้อสายเบลเยียม
นักแสดงภาพยนตร์ชายชาวไทย
นักแสดงละครโทรทัศน์ชาวไทย
นายแบบไทย
พิธีกรชาวไทย
นักถ่ายภาพชาวไทย
นักแสดงที่ฆ่าตัวตาย
ผู้ฆ่าตัวตายด้วยอาวุธปืนในประเทศไทย